stanford-oval/wikipedia huggingface dataset:
תקשורת פנים-ארגונית
מגמות בהתפתחות תפקיד התקשורת הפנים-ארגונית > מודל לאסוול (1948)

המודל מתאר את חמש השאלות: מי אמר מה, למי, באיזה ערוץ ובאיזו השפעה?
מוען – יוזם הפעולה. מסר – הדברים שהמוען מבקש להעביר. אמצעי או ערוץ – אמצעי התקשורת המדיום שדרכו מעביר המוען את מסריו. נמען – הפרט אליו מכוונת פעולת התקשורת. השפעה – השינוי המתחולל בנמענים כתוצאה מקבלת המסר. מידת ההשפעה שהושגה נבחנת במסגרת המודל באמצעות השוואה בין כוונת המוען, ההשפעה שרצה להשיג, ותגובת הנמען.

מודל לאסוול מפרט שאלות מרכזיות אותן מנהל התקשורת צריך לשאול בבואו לבנות תוכנית תקשורת פנים-ארגונית לנושא מסוים: מהי מטרת התקשורת, מהם המסרים המרכזיים, מיהו קהל היעד, באילו ערוצים נשתמש ומהם מדדי ההצלחה באמצעותם נבחן עמידה במטרות שהוגדרו.

המודל מתייחס גם לנושאים או לשאלות שיש לכסות באמצעות עיקרי המסרים. כיום נעשה שימוש במודל ה-5WH (הרחבה למודל לאסוול) לכתיבת עיקרי המסרים לנושא מסוים: מי, מה, למה, איך, מתי, איפה.
מגמות בהתפתחות תפקיד התקשורת הפנים-ארגונית > מנהל התקשורת כסוכן מחוברות רגשית (2000 והלאה)

בנוסף לתפקידו כדוור נדרש גוף התקשורת להגביר את רמת החיבור והמחויבות של אנשי הארגון (עובדים, מנהלים, הנהלה) לארגון וליעדיו העסקיים. עלייתם של ארגונים עתירי ידע, בהם קיימת תלות גוברת של הארגון במידת המחויבות של אנשיו להצלחתו העסקית, כניסת דור ה-Y ואיתו המדיה החברתית, הציבה בפני התקשורת אתגר חדש. ליידע זה כבר לא מספיק, חשוב שהאנשים יהיו מעורבים, מחוברים ומחויבים. המונח המרכזי בהקשר זה הוא Employee Engagement.
כדי לייצר את החיבור הרגשי, נדרש גוף התקשורת להתמחות בערוצים המאפשרים אינטראקציה מיידית: חזרה לתקשורת פנים מול פנים (מפגשים עם מנהלים בכירים, Town hall meeting), Webcast, מדיה חברתית פנימית (בלוגים, פורומים, קבוצות דיון וכדומה) ושימוש גובר במולטימדיה (גרפיקה, אנימציה, וידאו). אחרי הכול, יש גבול ליכולתו של האימייל ליצור ולעודד מערכת יחסים...

השינוי שחל בערוצי התקשורת הוא מאוד בולט, אולם השינוי המשמעותי נמצא ברמת ההיכרות עם קהל היעד. כדוור נדרשה התקשורת לפלח את הארגון לקהלי היעד מנקודת המבט של ערוצי התקשורת. התאמת פרופיל הערוצים הנדרש להעברת המידע ביעילות לכל קהל יעד. כמחבר רגשי, זה לא מספיק לדעת שכדי להגיע לאנשי הייצור יש צורך בשימוש בערוצים פנים-מול-פנים כישיבת קבוצה, ובערוצים בעלי נגישות גבוהה כפלזמות ופוסטרים. כדי ליצור את החיבור הרגשי ואת תחושת המחויבות המסר לא צריך רק להגיע ליעדו (תלוי ערוץ) כי אם גם להיות מפורש באופן מסוים ולהניע את האנשים בהתאם. 

לשם כך נדרש מהתקשורת להבין, בזמן אמת, את התפיסות והעמדות הקיימות בקרב קהלי היעד בנוגע לנושא הנדון. התפיסות שישפיעו על האופן בו יפרשו האנשים את המסרים שיועברו אליהם, ולהתאים את המסרים כנדרש. המשקפיים שבאמצעותם מפרש כל קהל יעד את המציאות. התקשורת נדרשה לפתח יכולות שיאפשרו לדעת בזמן אמת מה מעסיק את קהלי היעד השונים, היכן קיימים פערים שיש להתייחס אליהם ולהתאים את פתרונות התקשורת בהתאם. יכולות כגון: אינטראקציה שוטפת עם המנהלים כדי להבין מה מעסיק אותם ואת אנשיהם ; ניטור מפגשי עובדים-הנהלה ותיעוד האווירה הכללית, הנושאים שעלו ושמעסיקים את אנשי הארגון ; ניטור הדיונים במדיה החברתית הפנימית וכדומה. כל זאת כדי ליצור תמונה חיה של התפיסות, העמדות והנושאים שמעסיקים את קהלי היעד השונים בארגון.
מטרות ותחומי עיסוק

מטרת העל של התקשורת היא ליצור ולנהל את התנאים, התשתיות והתהליכים שיאפשרו את הדיאלוג המתמשך בתוך הארגון שיחבר ויניע את האנשים למימוש היעדים העסקיים של הארגון.
הפיכת החזון והיעדים העסקיים לברורים ומנחי פעולה
הנהלה ומנהלים שמיומנים בחיבור ובהנעת אנשיהם
תשתיות ותהליכי תקשורת שיבטיחו עמידה ביעדי התקשורת
דיאלוג, שיתוף פעולה ותיאום בין היחידות העסקיות
מיקסום ההבנה והערך הנתפס של חבילת השכר וההטבות שמציע הארגון לעובדיו
מותג ארגוני פנימי חזק שמגביר את תחושת הגאווה והמחויבות של האנשים לארגון
תפקיד מנהל התקשורת הפנים-ארגונית

תפקידו המרכזי של מנהל התקשורת הוא להיות יועץ התקשורת להנהלת הארגון, להוביל את כלל פעילויות התקשורת בארגון ולהבטיח שפתרונות התקשורת נותנים מענה לצרכיו העסקיים של הארגון.
יועץ תקשורת למנכ"ל ולהנהלת הארגון
עבודה עם הנהלת הארגון על הגדרת החזון, המשימות והיעדים של גוף התקשורת (לטווח הקצר והארוך) וקביעת מדדי ההצלחה
הגדרת פתרונות תקשורת (קצרי וארוכי טווח) שיתנו מענה לצרכיו העסקיים של הארגון
ניהול ממשקי העבודה עם הארגונים המשיקים (משאבי אנוש, שיווק, PR) ועם מנהלי היחידות העסקיות
ניהול ארגון התקשורת – הנחיית האנשים, פיתוח ומיקצוע של הארגון, ניהול המשאבים, מודל עבודה גלובל-לוקל-פונקציות ועוד
הגדרת סדרי העדיפויות ותיעדוף משימות
הבנת מגמות עתידיות שעשויות להשפיע על האינטראקציה בארגון והכנת גוף התקשורת להתמודדות יעילה עם ההשפעות הצפויות של מגמות אלה
הקמת מערך תקשורת פנים-ארגונית

הדילמה המרכזית עמה מתמודדים בהקמת תשתיות התקשורת בארגון היא במה להתחיל קודם. האם יש לפתח את התשתיות שיאפשרו תמיכה מיידית בצרכי התקשורת של הארגון, דבר שיאפשר מתן מענה מידי לצרכים העסקיים והדגמת הערך המוסף של התקשורת הארגונית, או לפתח את התשתיות ארוכות הטווח של התקשורת (תהליכי עבודה, אסטרטגיית תקשורת לארגון) שיאפשרו להתרומם מעבר לכאן ולעכשיו ולהביא ערך מוסף אסטרטגי לארגון. במודל העבודה שהציג עמיר אאידה (2003) יש לעשות גם וגם. למעשה העבודה על החלקים הטקטיים קצרי הטווח במקביל לחלקים האסטרטגיים ארוכי הטווח מאפשרים היכרות טובה יותר עם צורכי הארגון וכתוצאה מכך לפיתוח פתרונות תקשורת יעילים יותר.
| בניית תשתיות | תמיכה שוטפת |
| --- | --- |
אבחון ומיפוי צורכי התקשורת של הארגון והצעת מודל תקשורת מומלץ שיענה על הצרכים העסקיים שאובחנו: מתן תמיכת תקשורת לנושאים אסטרטגיים ולמיקודים עסקיים – חדשנות, פיתוח עובדים, ערך נתפס של חבילת השכר וההטבות
עבודה עם הנהלת החברה על הגדרת תחומי האחריות של גוף התקשורת (Scope), החזון, המשימה ומדדי ההצלחה: הצגת תוכנית תקשורת רבעונית (תמונה אינטגרטיבית) להנהלת הארגון
בניית תוכנית עבודה שנתית ורב שנתית לגוף התקשורת: הקמת פורום תקשורת לקבלת משוב שוטף על יעילות הנושאים שמתוקשרים, זיהוי פערים והתייעצות בנוגע לקמפיינים עתידיים
בניית תוכנית תקשורת-פנים שנתית (בתיאום עם החיצונית) למנכ"ל והנהלת החברה: הדרכת יזמי התקשורת בארגון בתהליכי העבודה, כלי 8 שלבים לתוכנית תקשורת, מתן ייעוץ תקשורת ותמיכה שוטפת ביצירת פתרונות יעילים לנושאים שהם מובילים
פיתוח תהליכי עבודה ויכולות תקשורת נדרשים (כולל ערוצים חדשים): מיתוג התקשורות הארגוניות (לוגו, סלוגן, look & feel ייחודי ועקבי)
הכשרת המנהלים למילוי תפקידם בתהליך התקשורת: 
בניית מותג ארגוני פנימי חזק, בהלימה עם המותג החיצוני:
ניהול תקשורת פנים בארגון מוועד

לאור המגמה המתמשכת של התארגנות עובדים והקמת ועדי עובדים בארגונים שונים במשק הישראלי, כולל בתחומים כגון התקשורת וההייטק שבעבר לא התקיימו בהם ועדים עולה השאלה בנוגע לתפקיד התקשורת הארגונית בארגונים מועדים.
במאמר שסוקר את תפקיד התקשורת בארגון מוועד טוען עמיר אאידה (2014) כי בבחינת ארגון מנקודת המבט של התקשורת הארגונית אנו מדברים על משולש שבצלע האחת שלו הנהלת הארגון, בצלע השנייה המנהלים ובצלע השלישית העובדים. כאשר נכנס ארגון עובדים לתמונה, נוסף ממד רביעי שנמצא באינטראקציה שונה עם שלושת הממדים הקיימים. ככל שלפעילות הוועד השפעה דומיננטית יותר על פעילות החברה כך נראה משולש עם קודקוד שבראשו הוועד ולא הנהלת החברה.
כדי לגבש את תפקיד התקשורת בארגון מוועד, חשוב ראשית להבין מדוע עובדים מבקשים להתוועד מלכתחילה. קיימות 4 מוטיבציות מרכזיות שדוחפות את העובדים לעשות מעשה ולהקים ועד:
העובדים מרגישים שהם צריכים לקבל יותר מהעוגה הארגונית.
עובדים חוששים או מרגישים שפוגעים בזכויות הנוכחיות שלהם.
תחושה של העובדים שאין מי שמייצג אותם ודואג להם בשולחן ההנהלה.
ידיעה שהתארגנות תאפשר להם לקבל את ההטבות הבאות: ביטחון תעסוקתי: ההסכם קובע לרוב תקופה מינימלית שלאחריה העובד מקבל קביעות, כלומר שאי אפשר לפטרו באופן חד־צדדי אלא צריך ליידע את הוועד ולקיים הליך פיטורים כפי שנקבע בהסכם. תוספת של 3% - 8% לשכר לתקופת ההסכם, כמו גם הטבות כספיות אחרות כמו קרן השתלמות וכדומה.
המודל הבא מציג את מערכת היחסים בארגון המורכבת מ-5 שחקנים: הנהלה, מנהלים, עובדים, ועד, הסתדרות.
מתוך הבנת המוטיבציות הללו של העובדים להתאגד והבנה שמוטיבציות אלה משמשות למעשה את בסיס הכוח וההשפעה של הוועד בארגון, הרי שעל מטרות התקשורת להתייחס ישירות למוטיבציות הללו. ככל שהתקשורת תאפשר לארגון למלא באופן מלא או חלקי את המוטיבציות הללו אנו מחזקים את הצלע עובדים/מנהלים – הנהלת החברה במשולש ומחלישים את הצלע עובדים/מנהלים – ועד.
מכאן, טוען אאידה (2014) שכדי להגביר את רמת האמון והביטחון של עובדי הארגון בהנהלה, להגביר את מידת השייכות והגאווה שלהם בארגון ולהגביר את מידת המחויבות שלהם למימוש מטרות הארגון, לתקשורת הארגונית 4 תפקידים מרכזיים:
הגברת ההבנה: מתן עדכונים שוטפים לעובדים לגבי כלל הנושאים הארגוניים. פיתוח תשתיות שמפשרות עדכונים שוטפים, מאפשרים לעובדים לקבלת מידע בנושאים שמעניינים אותם ואת חיבור והכנת המנהלים לתקשר ולחבר את אנשיהם.
הגברת ההבנה והערך הנתפס של חבילת השכר וההטבות: הגברת ההבנה בנוגע למרכיבי חבילת השכר וההטבות שמציע הארגון לעובדיו ואילו פעולות יש לקחת כדי לממש אותם. הגברת רמת ההערכה שלהם לחבילת השכר וההטבות שהארגון מציע להם.
הגברת הדיאלוג: הגברת הדיאלוג בין ההנהלה הבכירה, העובדים והמנהלים בנוגע לכלל הנושאים. ציוד ההנהלה הבכירה במסרים תקופתיים. פיתוח התשתיות שיאפשרו קיום דיאלוג מתמשך (פנים מול פנים ואלקטרוני) בין ההנהלה למנהלים ולעובדים ובין העובדים לבין עצמם (מדיה חברתית פנימית).
יד על הדופק הארגוני: פיתוח תשתיות ויכולות שיאפשרו לתקשורת לדעת בזמן אמת מהן התפיסות של אוכלוסיות היעד השונות בנוגע לנושאים מסוימים, אילו נושאים מעסיקים אותם ודורשים מענה. הצפת המידע לשולחן ההנהלה, עיצוב עיקרי המסרים בהתאם ופיתוח פתרונות תקשורת למתן מענה לפערי תקשורת קיימים.
לקריאה נוספת

Dolphin, R. R. (2005). Internal Communications: Today's Strategic Imperative. Journal of Marketing Communications, 11 (3), 171-190
Smith, L., & Mounter, P. (2008). Effective Internal Communication (2nd Edition). London, GBR: Kogan Page Ltd
Wright, M., & Robertson, F. (2009). Creating an Internal Communication Strategy. In M. Wright (Ed.), Gower Handbook of Internal Communication (pp. 19-48). Abingdon, Oxon GBR: Ashgate Publishing Ltd
הערות שוליים

↑  ROI Communication benchmark survey, 2013
↑  Watson Wyatt Worldwide, 2006


מערכת יחסי עבודה בארגון מוועד (עמיר אאידה, 2016)
מודל 4 שלבים לניהול תקשורת במיזוגים ורכישות (מקור: עמיר אאידה, 2013)
ג'וג'וטסו קאיסן

| --- | --- |
 
 סוגה:  הרפתקאות פנטזיה אפלה על טבעי

 מאנגה
 מאייר:  גאג'ה אקוטאמי
 הוצאה:  שוישה
 התפרסם לראשונה במגזין:  Jump Giga
 קהל יעד:  שונן
 תקופת הפרסום המקורית:  5 במרץ 2018 – 30 בספטמבר 2024
 מספר הכרכים שהתפרסמו:  28
ג'וג'וטסו קאייזן (ביפנית: 呪術廻戦, ברומאג'י: Jujutsu Kaisen) היא סדרת מאנגה מאת גאג'ה אקוטאמי אשר החל לצאת בשנת 2018 והסתיימה לאחר 271 פרקים בספטמבר 2024, המאנגה עוסקת ביוג'י איטדורי, נער הלומד להיות מכשף ג'וג'וטסו כדי לצוד אנרגיות מקוללות: יצורים אשר נוצרו מרגשותיהם השליליים של בני האדם כתוצאה מאירועים טראומתיים ומטרתם להרוג אותם, תוך שהוא לומד לשלוט על אישיותו של ריומן סוקונה אשר חי בתוכו לאחר שאכל את אחת מאצבעותיו.
הסדרה זכתה להצלחה רבה, ונכון לאפריל 2022, מכירותיה עומדות על מעל 65 מיליון עותקים, שכן גם הפריקוול ג'וג'וטסו קאיסן 0 זכה להצלחה דומה ובעקבות כך נוצרה סדרת אנימה בעלת 47 פרקים שעונתה הראשונה עלתה ב-3 באוקטובר 2020 ועונתה השנייה שעלתה בין 6 ביולי 2023 לדצמבר 2023 ונחשבה להצלחה גדולה כשלפיה נחשבה כהסדרה השנייה המדוברת במהלך 2021 בטוויטר. במקביל, לעלילת הפריקוול יצא סרט אשר שוחרר ביפן בדצמבר 2021 שהגיע למקום השני בטבלת ההכנסות של שוברי הקופות בארצות הברית במשך שבועיים רצופים ולמקום ה-15 ברשימת הסרטים המכניסים ביפן מכל הזמנים.
עלילה

עלילת הסדרה מתרחשת ביפן בשנת 2018 ומספרת על יוג'י איטדורי, נער הגדל אצל סבו לאחר שננטש על ידי הוריו בצעירותו. לאחר שאיבד את סבו, הבטיח יוג'י כי יקיים מעשים טובים גם בשביל לקיים את צוואתו של סבו וגם כאשר ימות בעתיד, הוא יהיה מוקף באנשים הקרובים לו. אולם, כאשר הוא פוגש את מגומי פושיגורו, מכשף ג'וג'וטסו מתלמד שבא לבית ספרו לחפש אובייקט המקולל, הוא מגלה כי בבית ספרו שוכנות רוחות מקוללות, יצורים אשר נוצרו מרגשותיהם השליליים של בני האדם כתוצאה מאירועים טראומתיים. הרוחות הורגות את חבריו הטובים של יוג'י וכתוצאה מכך, יוג'י מבין שזו ההזדמנות שלו לקיים את הבטחתו לסבו בכדי להציל את בית ספרו, אך נתקל באובייקט המקולל אותו חיפש פושיגורו - אצבע השייכת לכהן בשם ריומן סוקונה אשר ידוע כמלך הקללות. בכדי לעזור לפושיגורו, בולע יוג'י את האצבע מתוך מחשבה שהוא יוכל להשתמש באובייקט מקולל כנגד הקללה עצמה, אך מאבד שליטה ונותן לסוקונה להשתלט על גופו, כשעבור סוקונה זוהי הזדמנות לחזור לעולמם של בני האדם ולהרוג אותם. כשפושיגורו מגלה זאת, הוא מזמן שיקיגאמי במטרה למנוע את השתלטותו של סוקונה על גופו של יוג'י, הניצל כאשר סאטורו גוג'ו, מכשף ג'וג'וטסו בכיר אשר מלמד בתיכון להכשרת מכשפי ג'וג'וטסו, בניגוד להחלטת מועצת זקני ג'וג'וטסו, מונע את הוצאתו של יוג'י להורג ומאמין כי יכולותיו של יוג'י גורמות לו להראות שהוא בעל פוטנציאל רב עבור שליטתו על סוקונה, וגוג'ו מעדיף כי המועצה תוציא אותו להורג רק לאחר שיבלע את כל אצבעותיו של סוקונה, אך בינתיים לוקח אותו תחת חסותו ומצרף אותו לתיכון ג'וג'וטסו בשלוחת טוקיו וביחד עם פושיגורו ונערה בשם נובארה קוג'יסאקי לומד יוג'י איך לצוד רוחות מקוללות ובכך לממש את עזרתו לטובת האנושות.
עלילה > ג'וג'וטסו קאייזן 0

עלילת ג'וג'וטסו קאייזן 0 מתמקדת במאורעות שהתחוללו שנה לפני העלילה המקורית ולכן היא מהווה את הפריקוול של הסדרה. במרכז העלילה עומד נער בשם יוטה אוקוטסו אשר איבד את חברת ילדותו ריקה אורימוטו בתאונת דרכים. מאז רוחה המקוללת של ריקה מלווה אותו ומגנה עליו בניגוד לרצונו. בכדי לבטל את קללתה מאמין יוטה כי על מועצת זקני ג'וג'וטסו, אותם מכשפים שהאמין כי הם יוכלו לבטל את קללתה, להרוג אותו, אך גוג'ו דוחה את הצעתו ומצרף אותו למסגרת הלימודים כששם יוטה מנסה להתחבר לשלישיית השנה הראשונה (כשבעלילה המקורית הם בשנה השנייה) מאקי זנין, טוגה אינומאקי ופנדה ובמקביל מאמין כי יוכל לבטל את קללתה של ריקה מעליו.
עלילת הפריקוול יצאה בארבעה פרקים בין התאריכים 28 באפריל 2017 ל-28 ביולי 2017 וזכתה להצלחה מיידית שעל פיה נכתבה עלילת הסדרה המקורית, שכן חברת ויז מדיה הכריזה כי תוציא לאור אוגדן המאגד את העלילה ב-5 בינואר 2021. כמו כן, לאחר סיומה של העונה הראשונה של ג'וג'וטסו קאייזן ביפן, הוכרז כי יופק סרט המבוסס על עלילת הפריקוול. הסרט שוחרר ביפן ב-24 בדצמבר 2021 והיה לסרט המכניס ביותר ביפן לאותה שנה. ההצלחה שוחזרה אף בשאר העולם, כולל בארצות הברית ובקנדה בהם הסרט הופץ ב-18 במרץ 2022 ושם פתח במקום השני אחרי הבאטמן עם 17.7 מיליון דולר באותו סוף שבוע ואף נשאר שם שבוע נוסף בעוד ששבוע לאחר מכן, ירד למקום החמישי. בישראל, הסרט הופץ ב-19 במאי 2022.
דמויות > פרוטגוניסטים נוספים/דמויות משנה

מאקי זנין (ביפנית: 禪院真希) - תלמידת שנה שנייה הידועה כבת לשושלת משפחת זנין - משפחה בכירה של מכשפי ג'וג'וטסו אשר ממנה הוגלתה בצעירותה למען תוכל להתאמן במטרה להיות לוחמת חזק על אף שאינה מסוגלת לראות רוחות מקוללות. בשנתה הראשונה בתיכון קיבלה על עצמה ביחד עם פנדה וטוגה לאמן את יוטה אוקוטסו במטרה ויוכל לבטל מעליו את קללתה של ריקה. למאקי יש אחות תאומה בשם מאי, הלומדת בשלוחת קיוטו ואף היא לומדת להיות מכשפת ג'וג'וטסו.
פנדה (ביפנית: パンダ) - דב פנדה מדבר ותלמיד שנה שנייה. נולד בתור גופה מקוללת שעברה שינוי צורה אותה גידל מסאמיצ'י שאף אימן אותו וסיפר לו כי קיימים לו אח ואחות אותם הוא יוכל להבין כשיגדל ואף משמשים עבורו כמקור לכוחותיו.
טוגה אינומאקי (ביפנית: 狗巻 棘) - תלמיד שנה שנייה. בשל היותו בן למשפחת אינומאקי - משפחה בעלת הדיבור הנגוע, אוצר המילים של טוגה מוגבל בעיקר לסוגי דגים כדוגמת סלמון וטונה. הדיבור הנגוע אף משמש עבורו כשיטת לחימה לפיה הוא נותן הוראה בקול רם ובעקבות כך מחזיק אצלו תרסיס לגרון באופן קבוע בכדי שגרונו לא יישאר יבש לאחר הקרב.
זנין מאי-אחותה התאומה של מאקי,יש לה תספורת קארה בצבע ירוק ככה בדומה לצבע השיער של אחותה,חלק מתיכון ג'וגו'טסו משלוחת קיוטו,חסרת אנרגיה מקוללת ומשתמשת באקדח,נמצאת בסכסוך עם אחותה מאקי.
נשיאמה מומו-תלמידה בשלוחת קיוטו,היא בלונדינית,השיער שלה קשור בשתי פוני טיילס כלפי מעלה,היא משתמשת במטאטא ומרחפת בעזרתו כחלק מהיותה לוחמת שתפקיה הוא סיור,היא אובססיבית לגבי "חמידות" אצל נשים בעולם הג'וג'וטסו.
אאוי טודו-תלמיד בשלוחת קיוטו,שרירי ואקסצנטרי,משתמש במחיאות כפיים כדי להחליף מקום,וגם בעל כוח פיזי עצום,הוא נוהג לשאול גברים מה הטעם שלהם בנשים,מתחבר עם איטאדורי.
מכאמארו-תלמיד בשלוחת קיוטו,רובוט נשלט מרחוק על ידי אנרגיה מקוללת על ידי קוקיצ'י מוטה,שנמצא במצב בריאותי מזעזע,מאהיטו גורם לו לחזור להיות נורמלי לאחר שהיה הסכם בניהם,ולאחר מכן מאבד את חייו בקרב נגד מאהיטו.
קאסומי מיווה-תלמידה בשלוחת קיוטו,בחורה תכולת שיער ארוך,חמודה ונאיבית,מומו ומאי נוטות להסתלבט עליה,נושאת חרב משתמשת בה שחלק משיטת הלחימה שלה.
נוריטושי קאמו-תלמיד בשלוחת קיוטו,משתמשת בחץ וקשת ומטמיע בהם אנרגיה מקוללת.
מיי-מיי  - עובדת עם שלוחת קיוטו,בחורת תכולת שיער עם צמה קלועה המסתירה את עינה השמאלית וצמה קלועה גם לאחור,תמיד פועלת אך ורק בתמורה לכסף,וגם אשת עסקים מוצלחת,בקרב היא משתמשת בגרזן וגם טכניקה הקשורה לעורבים,יש לה אח צעיר בשם וי וי.
אוטהימה-מורה בשלוחת קיוטו,לבושה בקימונו שחלקו העליון לבן וחלקו התחתון אדום,בחורה ארוכת שיער סגול כהה,נוטה לאבד את שלוותה בגלל תעלולים של גוג'ו אך היא בחורה טובה וחביבה,אין לה יכולות לחימה הנראות לעין.
יושינובו קאקוגאג'י-אדם זקן המנהל את שלוחת קיוטו,תמך בהרג של איטאדורי ולאחר מכן נסוג מההחלטה,טכניקת הלחימה שלו קשורה לכך שהוא מנגן בגיטרה רוק ומטמיע בה אנרגיה מקוללת.
אמאני ריקו-בחורה צעירה חמודה ונאיבית,שיערה כחול וקלוע בצמה, היא מופיעה בעלילת הפריקוול, כ "כלי כוכב הפלזמה" ועתידה להתמזג עם מאסטר טנגן,מלווה אותה מטפלת,גוג'ו וגטו נמצאם בסביביתה כדי להגן עליה,אך פושיגורו טוג'י מצליח לרצוח אותה לאחר שניסוגה ההתמנזגות עם מאסטר טנגן.
דמויות > אנטגוניסטים

ריומן סוקונה (ביפנית: 宿儺) - הנבל העיקרי בסדרה. כהן הידוע כמלך הקללות. בעידן תור הזהב של הג'וג'וטסו נחשד בתור "שד דמיוני" על אף היותו בן אנוש בעל כוחות כישוף, זאת מכיוון והרג מכשפי ג'וג'וטסו רבים באותה תקופה, מה שגרם לו לקבל עונש מוות בידי מכשפי הג'וג'וטסו באותה תקופה. על אף מותו הפיזי, רוחו נשמרה כרוח מקוללת, זאת מאחר שהוא היה מכשף בעל עוצמה גבוהה מבכדי שגופו יושמד בקלות, מה שגרם לכך שכל אצבעותיו, הן בידיו והן ברגליו היוו שריד פיזי לקיומו ששימרו את כוחו הרוחני בתור פריטים מקוללים ופוזרו במקומות רבים ברחבי יפן במשך אלפי שנים ואחריהן נשלח מגומי בהוראת גוג'ו בתחילת העלילה המרכזית. כאשר מגומי מגיע לתיכון סוגיסאווה בו יוג'י למד באותם ימים, הוא מאתר את אחת האצבעות אותה יוג'י בולע כי חשב שבליעתה תעזור לו להגן על בית הספר מפני הרוחות המקוללות ששוטטו שם. הבליעה גורמת לסוקונה לחזור לעולם החיים תוך שהשתלט על גופו של יוג'י ולהצהיר שזוהי הזדמנותו להרוג את בני האנוש אחד אחד. מגומי וגוג'ו מונעים זאת בתחילה אך לאחר החלטתו של גוג'ו להשאיר את יוג'י בחיים, הוא מחליט שרק לאחר שיוג'י יגלה את כל האצבעות של סוקונה ויבלע אותן, הוא יוכל לתת למועצה להוציא אותו להורג, על אף שסוקונה עצמו משתוקק להרוג את יוג'י בעצמו בכל הזדמנות.
סוגורו גטו (ביפנית: 夏油傑) - הנבל העיקרי בעלילת הפריקוול האחראי לשחרור הרוחות המקוללות. בעברו גטו למד בתיכון להכשרת מכשפי ג'וג'וטסו לצד מסאמיצ'י, גוג'ו ושוקו ואף נהפך לחבר קרוב עבורם אך לאחר מאורע בו נהרגת בחורה בשם ריקו מאבד גטו אמון באנושות ובעקבות כך מגלה טכניקת ג'וג'וטסו חדשה אשר גורמת לו לרצות להרוג את כל מי שאינו שאמן ולפיכך הרג מאות אנשים בתאונה, מה שגרם לו להיות מסולק מבית הספר, כשלאחר מכן אימץ את שיטת השליטה בקללות. לאחר שנהרג במאורעות הפריקוול, משתלטת עליו קללה בשם קנג'אקו (ביפנית: 羂索) אשר מאמצת את גופו והתנהגותו בכדי שתוכל לכלוא את גוג'ו במימד מיוחד אשר נקרא מתחם הכלא - משימה שבה הוא מצליח במהלך מאורעות שיבויה בליל כל הקדושים.
מאהיטו (ביפנית: 真人) - אחד הנבלים המרכזיים בעלילה. ידוע כרוח מקוללת בעלת דרגה מיוחדת. מנהיג חבורת רוחות מקוללות הנקראות ג'וגו, הנאמי ודאגון. מטרתו של מאהיטו היא להכחיד את האנושות ולהחליפה באוכלוסייה של רוחות מקוללות. מסייע לקנג'אקו במאורעות שיבויה בכדי לכלוא את גוג'ו במתחם הכלא.טיפוס עלץ ואופטימי שיכול להיות אכזרי ביותר.
פושיגורו טוג'י-אביו הביולוגי של מגומי  מופיע בעיקר בעלילת הפריקוול,שם משפחתו המקורי הוא זנין,והחליף לפושיגורו שהוא שם המשפחה של אשתו שלאחר מכן התגרש ממנה,בחור שרירי עם צלקת בשפה,מתנקש יעיל וקטלני ביותר,הוא חסר אנרגיה מקוללת ויש לו כוח פיזי גדול,הוא נוהג לאחסן כלי נשק בתוך רוח מקוללת שנראית כמו זחל סגול ומוזר,התנקש בריקו ולאחר מכן גוג'ו הורג אותו,הוא מופיע בשנית בתקרית שיבויה כישות שזומן על ידי סבתא מוזרה ומעפנה,הישות של טוג'י השתלט על הגוף המארח,הוא נלחם במגומי,אך טוג'י במהלך הקרב טוג'י החליט לתקוע את הנונצ'קו שלו בתוך הראש של עצמו ומת בשנית.
הערות שוליים

↑  Michael Lacerna, Jujutsu Kaisen Tops Squid Game, Wandavision in Social Media's 2021 Discussions, CBR, ‏2021-12-10 (באנגלית אמריקאית)
1 2  Weekend Box Office Forecast: The Batman Eyes Third #1 Frame as Jujutsu Kaisen 0: The Movie, The Outfit, Umma, and X Debut, Boxoffice, ‏2022-03-16 (באנגלית אמריקאית)
1 2  Anthony D'Alessandro, Anthony D'Alessandro, ‘The Batman’ Hitting $300M+ Today, Crunchyroll Anime Pic ‘Jujutsu Kaisen 0’ Solid With $17M+ – Sunday AM Update, Deadline, ‏2022-03-20 (באנגלית אמריקאית)
1 2  Weekend Box Office Results: The Batman Reaches $300 Million (באנגלית אמריקאית)
1 2  Jujutsu Kaisen 0 Film Becomes 15th Highest-Earning Film Ever in Japan, Anime News Network (באנגלית)
↑  https://twitter.com/vizmedia/status/1279126041135644672, Twitter
↑  https://twitter.com/animejujutsu/status/1375494601784532992, Twitter
↑  Grade, Jujutsu Kaisen Wiki (באנגלית)
| --- | --- |
בקרת זהויות :  LCCN: n2023015129  NDL: 032003123  VIAF: 10164718047002091954   WorldCat (עם VIAF): 10164718047002091954
מחלף ירקון

תבנית:מחלף
מחלף ירקון הוא מחלף המפגיש את כביש 5 ("חוצה שומרון") וכביש 40. הוא נמצא בצפון-מזרח פתח תקווה בסמוך לגבולה עם הוד השרון, ומצפון-מערב לראש העין. המחלף נקרא על שם נחל הירקון העובר בסמוך והוא נפתח לתנועה במאי 1997. ועדת השמות קבעה ששם המחלף יהיה "מחלף ירקונים" אך במע"ץ טענו שהשלט קטן מדי עבור שם זה ולכן קצרה את השם. בטרם הקמת המחלף היה במקום צומת שנחנך באוגוסט 1987 עם סלילת כביש 5 בקטע מצומת מורשה לכיוון אריאל.
המחלף מאפשר נסיעה רצופה על גבי גשר בכביש 5, ללא רמזורים. בכביש 40 כוללת הנסיעה רמזורים. המעבר בין הכבישים מתאפשר בכל הכיוונים.
סמוך למחלף נמצאים תחנת הרכבת פתח תקווה סגולה ומתחם מסחרי גדול הנקרא "מתחם ירקונים". באוגוסט 2018 קבע בית המשפט המחוזי מרכז כי ב-1 בינואר 2019 יפונה המתחם, שהוקם ללא היתר על קרקע חקלאית.
הערות שוליים

↑  אתר החברה הלאומית לדרכים בישראל, סעיף בדרכים / מחלפים
↑  יהודה זיו, רגע של מקום, עמ' 149 - 149
↑  עמית דובקין, חצי שעה מתל אביב, מעריב, 11 באוגוסט 1987
| 0 | 1 | 2 |
| --- | --- | --- |
| הקודם: מחלף תקווה | מחלפים בכביש 5 | הבא: מחלף קסם |
אמנואיל קראליס

אמנואיל קראליס (ביוונית: Εμμανουήλ Καραλής; נולד ב-20 באוקטובר 1999) הוא אתלט יווני, זוכה מדליית ארד מאליפות העולם באולם (גלאזגו 2024), סגן אלוף אירופה (רומא 2024) ואלוף אירופה באולם (אפלדרון 2025) בקפיצה במוט.
ביוגרפיה

קראליס נולד באתונה בנם של אריס ושרה ולו אחות תאומה. אביו הוא אתלט יווני שהתחרה בקרב עשר והיה שיאן יוון בענף זה, ואמו אתלטית ילידת אוגנדה שהתחרתה בקפיצה לרוחק.
ב-2015 זכה במדליית ארד באליפות העולם באתלטיקה עד גיל 18 שהתקיימה בקאלי שבקולומביה בתוצאה של 5.20 מטר. ב-2016 זכה במדליית זהב באליפות אירופה עד גיל 18 בתוצאה של 5.45 מטר. באליפות העולם עד גיל 20 שהתקיימה באותה שנה בבידגושץ' סיים במקום הרביעי בתוצאה של 5.40 מטר. במאי 2016 קבע שיא עולם עד גיל 18 שעבר גובה של 5.55 מטר.
ב-2017 סיים במקום ה-21 במוקדמות אליפות העולם באתלטיקה ובמקום ה-11 באליפות אירופה באתלטיקה באולם.
בפברואר 2018 זכה באליפות יוון באתלטיקה באולם ושבר את שיא העולם עד גיל 20 כשקבע תוצאה של 5.78 מטר, השיא נשבר שבועיים לאחר מכן על ידי ארמנד דופלנטיס. במרץ 2018 סיים במקום החמישי באליפות העולם באתלטיקה באולם בשיא אישי של 5.80 מטר.
באליפות אירופה באתלטיקה באולם 2019 סיים במקום הרביעי בתוצאה של 5.65 מטר. באליפות אירופה עד גיל 23 שהתקיימה ביולי 2019 סיים במקום השני. באליפות העולם באתלטיקה 2019 לא העפיל לגמר.
באולימפיאדת טוקיו סיים במקום הרביעי בשיא אישי של 5.80 מטר.
בפברואר 2023 קבע שיא יוון בקפיצה לגובה באולם של 5.86 מטר. באליפות אירופה באתלטיקה באולם 2023 זכה במדליית כסף בתוצאה של 5.86 מטר.
ביוגרפיה > 2024

באליפות העולם באתלטיקה באולם 2024 זכה במדליית ארד בתוצאה של 5.85 מטר, לאחר דופלנטיס וסם קנדריקס.
באליפות אירופה ברומא בחודש יוני זכה במדליית כסף.
באולימפיאדת פריז (2024) זכה במדליית ארד בתוצאה של 5.90 מטר, אחרי דופלנטיס (6.25 מטר) וקנדריקס (5.95 מטר).
במסגרת ליגת היהלום בפולין בסוף אוגוסט, עבר לראשונה גובה של 6.00 מטר.
ביוגרפיה > 2025

בפברואר זכה באליפות יוון באולם בשיא לאומי של 6.01 מטר. מספר ימים לאחר מכן שיפר שיא זה ל-6.02 מטר. הוא זכה במדליית זהב יחד עם מנו פלון באליפות אירופה באולם בתוצאה של 5.90 מטר.
הערות שוליים

↑  INTERVIEW-Athletics-Young Greek pole vaulter scaling the heights, רויטרס, 22 בפברואר 2016
| --- | --- |
בקרת זהויות :  World Athletics: 14669731
התקפת פרינסטון

התקפת פרינסטון היא אסטרטגיית כדורסל התקפית ששמה דגש על תנועה מתמדת, חיתוכים, לחיצות על הכדור ומחוצה לו ועבודת צוות ממושמעת. ההתקפה הומצאה באוניברסיטת פרינסטון על ידי פיט קאריל, אם כי ניתן לייחס את זה גם לפרנקלין "קפי" קאפון, שאימן את פרינסטון בסוף שנות ה-30, וברנרד "רד" סרצ'ק, שאימן ב-ישיבה יוניברסיטי בין השנים 1938–1977.